รบกวนปรึกษาการใช้ยาแก้ปวดค่ะ (ULTRACET/ Tramadol/Celebrex)เนื่องจากพ่อเป็นไปพบหมดเนื่องจากข้อเขาเสื่อม ปวดจนเดินไม่ได้เลย (และเป็นโรคไต)รพ.ที่1 จ่ายยา Tramadol ทานแล้วไม่หายรพ.ที่2 ฉีดSteroid ที่เข่า และจ่ายยา ULTRACET แจ้งว่ากินเฉพาะปวดมาก หากปวดน้อยกิน Paracetamolที่บ้านมียา Celebrex เคยให้พ่อกินก็บรรเทาคำถาม1. อยากทราบว่าปัจจุบันพ่อเดินได้แล้วแต่ก็เริ่มมีอาการเสียวๆ ปวดๆบ้าง นิดหน่อย ยา 3 ตัวนี้ ควรใช้ยาตัวไหนดีคะ2. แม่ก็มีอาการปวดบริเวณต้นขา,ก้นกบ (เป็นช่วงเวลานอนราบแล้วพลิกตัวจะปวดมากๆๆ) มีโรคประจำตัว ความดัน / ลิ้นหัวใจรั่วรอการผ่าตัด สามารถทานยาตัวไหนได้บ้างคะใน 3 ตัวนี้ขอบมากค่ะๆ ค่ะ
สวัสดีค่ะ ยา tramadol เป็นยาในกลุ่มโอปิออยด์ มีกลไกการออกฤทธิ์ในการระงับปวดคล้ายมอร์ฟีน จึงระงับอาการปวดที่รุนแรงได้ดี แต่หากใช้ต่อเนื่องจะมีผลทำให้เกิดการเสพติดยา และเกิดอาการถอนยาได้หากไม่ได้รับยายา ultracet เป็นยาผสมระหว่างยา tramadol และยา paracetamolยา celebrex เป็นยาแก้ปวดที่อยู่ในกลุ่มยาแก้อักเสบที่ไม่ใช่สเตียรอยด์(NSAIDs)ที่มีผลระคายเคืองต่อกระเพาะอาหารน้อย แต่มีผลต่อการทำงานของไตให้แย่ลงได้ในผู้ที่มีโรคไตเรื้อรังอยู่1.ไม่แนะนำให้ทานยาtramadol,ultracet และ celebrex อย่างต่อเนื่อง เพราะจะมีผลดังกล่าว หากปวดไม่มา แนะนำให้ทานแค่ยา paracetamol และอาจใช้ยาสำหรับทาถูนวดต่างๆ ทั้งแผนปัจจุบันหรือแผนโบราณก็ได้ ซึ่งมีหลากหลายชนิด หากทานยาหรือใช้ยาทาถูนวดแล้วไม่บรรเทา จึงเพิ่มยา celebrex ตามไป หากทานแล้วยังไม่บรรเทาอีก จึงค่อยเพิ่มยา tramadol หรือ ultracel ค่ะ2. สำหรับแม่ เนื่องจากมีโรคความดันโลหิตสูงและมีลิ้นหัวใจรั่ว ให้ระวังการใช้ยา celebrex ค่ะ เริ่มต้นควรใช้แค่ยา paracetamol เช่นกัน อาจทานยาคลายกล้ามเนื้อร่วมไปด้วย และใช้ยาสำหรับทาถูนวดร่วมไปด้วย หากอาการปวดไม่บรรเทา จึงค่อยเพิ่มยา tramadol หรือ ultracel ค่ะ